CELEX: 62021TN0677
Language: sk
Date: 2021-10-18 00:00:00
Title: Vec T-677/21: Žaloba podaná 18. októbra 2021 – TL/Komisia

13.12.2021   
            
            
               SK
            
            
               Úradný vestník Európskej únie
            
            
               C 502/40
            
         
      Žaloba podaná 18. októbra 2021 – TL/Komisia
      (Vec T-677/21)
      (2021/C 502/60)
      Jazyk konania: angličtina
      
         Účastníci konania
      
      
         Žalobca: TL (v zastúpení: L. Levi a N. Flandin, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil správu žalobcu o služobnom postupe (ďalej len „SSP“) za rok 2019,
               
            
                  —
               
               
                  subsidiárne zrušil SSP v rozsahu, v akom obsahuje sporné poznámky,
               
            
                  —
               
               
                  spolu s tým a v prípade potreby zrušil rozhodnutie žalovanej z 8. júla 2021 zamietajúce sťažnosť podanú žalobkyňou proti SSP,
               
            
                  —
               
               
                  uložil povinnosť nahradiť nemajetkovú ujmu, ktorú utrpel žalobca, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na tom, že vzhľadom na to, že na rok 2019 nebol žalobcovi stanovený nijaký cieľ, žalovaná nemohla vykonať riadne a spravodlivé hodnotenie výkonnosti žalobcu za rok 2019. Táto neexistencia cieľov mala za následok zjavne nesprávne posúdenie, porušenie povinnosti starostlivosti a zásady riadnej správy vecí verejných.
               
            
                  2.
               
               
                  Druhý žalobný dôvod je založený na tvrdení, že žalovaná porušila článok 43 služobného poriadku a porušila svoje usmernenia určené pre hodnotiacich úradníkov. Žalovaná sa tiež dopustila zjavne nesprávneho posúdenia a zneužitia právomoci. Žalobkyňa tiež vytýka žalovanej, že porušila svoju povinnosť náležitej starostlivosti a svoju povinnosť riadnej správy vecí verejných.
               
            
                  3.
               
               
                  Tretí žalobný dôvod je založený na tvrdení, že žalovaná porušila článok 292 ods. 2 ZFEÚ v spojení s článkom 25 ods. 2 služobného poriadku a článkom 41 ods. 2 Charty základných práv.